Brockhampton (ansambel)

 
Brockhampton on 2014. aastal Kevin Abstracti loodud ansambel; poistebänd, mis sai alguse internetis KanyeToThe foorumis. Ansambli eripära on suur liikmete arv ja liikmete heterogeensus.
Ansambli asutamine.
Alive Since Forever.
Brockhampton sai alguse 2015. aastal, kuid mõned bändiliikmed alustasid tegevust juba 2011. aastal. Sellel ajal olid tulevase bändi Brockhampton liikmed maailma eri paigus ja paljud neist, näiteks Merlyn Wood ja Ameer Vann, ei tegelenud muusikaga. Bändi loomine sai alguse Kevin Abstracti postitusest foorumisse KanyeToThe. Kevin küsis foorumis: „Kas keegi tahaks teha bändi?“ Selle tulemusena sai alguse ansambel Alive Since Forever, mis koosnes 30 liikmest. Ameer Vann, Romil Hemnai, Dom McLennon ja Kevin Abstract otsustasid 2015. aastal ansamblist Alive Since Forever lahkuda, et luua oma bänd.
Brockhampton.
Pärast Alive Since Foreverist lahkumist lõi Kevin Abstract koos Ameer Vanni, Romil Hemnai ja Dom McLennoniga bändi, mille nimeks sai Kevin Abstracti kodukoha järgi Brockhampton. Bänd tegi koostööd järgmiste artistidega: JOBA, Merlyn Wood, Bearface, Matt Champion ja Q3. Aasta hiljem arvas Kevin Abstract, et kui bänd keskenduks täielikult Brockhamptoni projektidele, oleks neil potentsiaali teha midagi väga erilist. Abstract kutsus filmi „The Social Network“ mõjutustel bändi Los Angelesse, et nad koliksid kokku elama ja keskenduksid täielikult Brockhamptonile. 
Ansambli liikmete lühitutvustus.
Asutajaliikmed.
Ansambli asutajaliikmed olid Kevin Abstract, Ameer Vann, Romil Hemnani ja Dom McLennon. Ian Simpson, artistinimega Kevin Abstract, on ansambli juht, videorežissöör ja laulusolist. Kevin on ainus Brockhamptoni liige, kel oli muusikuna soolokarjäär enne Brockhamptonit. Romil Hemnani on Brockhamptoni muusikapalade produtsent. Dominique Simpson, artistinimega Dom McLennon, on Brockhamptoni vokalist ja muusikapalade produtsent. Ameer Vann oli üks Brockhamptoni vokalistidest aastatel 2012–2018.
Praegused liikmed.
Praeguseks on ansamblis alles kolm asutajaliiget: Kevin Abstract, Romil Hemnai ja Dom McLennon. Ansamblis on veel kümme liiget. Produtsentide duo moodustavad Q3 ehk Jabari Manwa ja Kiko Merley. Ashlan Grey on Brockhamptoni fotograaf ja filmikunsti juht. Henock Sileshi, artistinimega HK, on Brockhamptoni loov- ja kunstiline juht. Robert Ontinenient on Brockhamptoni veebiarendaja ja muusikapalade produtsent. William Andoh Wood, artistinimega Merlyn Wood, on Brockamptoni vokalist.
Merlyn Wood käis koos Kevin Abstracti, JOBA, Ameer Vanni ja Matt Championiga ühes keskkoolis. Ta otsustas minna oma pere mõjutustel õppima arhitektuuri Texase ülikooli, kuid vähem kui aasta pärast õpingute algust otsustas ülikoolist lahkuda ja ühineda ansambliga Brockhampton. Ciaran McDonald, artistinimega Bearface, on Brockhamptoni vokalist ja muusikapalade produtsent. Russell Boring, artistinimega JOBA, on Brockhamptoni helirežissöör, vokalist ja muusikapalade produtsent. Matt Champion on Brockhamptoni vokalist. Tal on erakordne talent tuua lauludes välja keerulisi ideid kuulajale arusaadavavalt. Seetõttu loetakse teda Brockhamptoni mõne muusikapala meeldejäävamate kohtade loojaks. John Nunes on Brockhamptoni mänedžer.
Asutajaliikme Ameer Vanni draama.
2018. aasta mais sai Ameer Vann süüdistuse seksuaalkuritegudes. Teadaolevalt oli ta juba varem toime pannud väärtegusid, nagu seksuaalsuhted alaealistega. Kui ansambli ülejäänud liikmed said teada Ameer Vanni süüdistusest, visati ta ansamblist välja. Ansambel palus avalikult vabandust kõigi kannatanute ees.
Muusika.
Brockhampton on ise kutsunud end poistebändiks, kuid nende muusika erineb tüüpilisest popmuusikat tegevate poistebändide omast. Üks osa muusikast on mõjutatud hiphopi muusikastiilist ja teine pool kombineerib eri muusikastiile: alternatiivne rokk, popp, R&amp;B, rokkballaad. Brockhamptoni muusika on igas laulus emotsionaalne ja energiline. Muusikakriitik Carter Fowler on artiklis „Meet Every Member of Brockhampton“ (2017) öelnud, et Brockhampton on üks räppmuusika žanri tippe. 
Brockhamptoni muusikat on mõjutanud Kanye West, Frank Ocean, Kid Cudi, Future, Tyler, the Creator, M.I.A, Wu-Tang Clan, Radiohead, King Krule ja N.E.R.D.